Diari Oficial de la Generalitat Valenciana


Sumari del DOGV 2890, del 16-12-1996 (1996/840329)

ORDRE de 28 de novembre de 1996, de la Conselleria d'Agricultura i Medi Ambient, per la qual s'estableix un règim d'ajudes per a fomentar accions de desenvolupament i aprofitament dels boscs en les zones rurals de la Comunitat Valenciana i es convoca la concessió de les ajudes per a 1997.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2890

Data del DOGV
:   16-12-1996

Secció del DOGV
:   ALTRES DISPOSICIONS

Número del document
:   1996/840329


Data del document
:   28-11-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 28 de novembre de 1996, de la Conselleria d'Agricultura i Medi Ambient, per la qual s'estableix un règim d'ajudes per a fomentar accions de desenvolupament i aprofitament dels boscs en les zones rurals de la Comunitat Valenciana i es convoca la concessió de les ajudes per a 1997.  
El Reglament (CEE) número 1.610/1989, de 29 de maig (DOCE número L 165/3, de 15.06.89) estableix les normes de desplegament del Reglament (CEE) número 4.256/1988 en allò relatiu a l'acció de desenvolupament i aprofitament dels boscs en les zones rurals de la Comunitat.  
El Reial Decret 378/1993, de 12 de març (BOE número 76, de 30.03.93), subprograma II, desplega, per a l'aplicació en Espanya, aquest reglament, i preveu convenis de col·laboració entre el Ministeri d'Agricultura, Pesca i Alimentació i les comunitats autònomes per a fixar el cofinançament entre les dues administracions. En aquest sentit, es va signar el conveni corresponent entre la Generalitat Valenciana i el Ministeri d'Agricultura, Pesca i Alimentació el 3 de juny de 1993.  
El 14 de desembre de 1994, la Comissió de les Comunitats Europees va aprovar el programa operatiu Agricultura i Desenvolupament Rural de la Regió de València, que incloïa en el subprograma 2, Protecció i Conservació dels Recursos Naturals, la mesura 3, Accions de desenvolupament i aprofitament dels boscs en les zones rurals. Com a conseqüència d'aquesta decisió es va establir una ajuda del Fons Europeu d'Orientació i Garantia Agrícola, Secció Orientació.  
Les ordres de la Conselleria de Medi Ambient de data 9 de febrer de 1994 (DOGV número 2.214, de 24.02.94) i de 4 de maig de 1995 (DOGV número 2.514, de 24.05.95) van regular el sistema d'ajudes per a fomentar accions de desenvolupament i aprofitament dels boscs en zones rurals.  
Després de dos anys d'aplicació del Reial Decret 378/1993, s'ha considerat convenient una modificació d'alguns dels seus preceptes que permeten assegurar la consecució dels objectius prevists, mitjançant el Reial Decret 152/1996, de 2 de febrer, especialment pel que fa al manteniment de les plantacions realitzades.  
Finalitzat el període de sol·licituds corresponents al primer i segon any del programa i amb l'experiència obtinguda de l'aplicació de les normatives mencionades, convé actualitzar-les i modificar-ne alguns aspectes que fonamentalment tracten que la nova normativa siga més operativa per a la gestió.  
Per això, i de conformitat amb el que es disposa en l'article 35 de la Llei 5/1983, de 30 de desembre, de Govern Valencià, i en l'article 47.3 del text refós de la Llei d'Hisenda Pública de la Generalitat Valenciana, aprovada per mitjà del Decret Legislatiu de 26 de juny de 1991, del Consell de la Generalitat Valenciana.  
ORDENE  
Primer  
D'establir un règim de subvencions amb càrrec al capítol VII, de la secció 12, Conselleria d'Agricultura i Medi Ambient; servei 08, Direcció general de Desenvolupament Forestal; programa 442.40, Restauració i Protecció dels Recursos Forestals; línia 1375.   
La dotació anual de la línia serà la que figure en la corresponent llei de pressupostos.  
Segon  
Aprovar les bases per les quals es regirà aquest règim i que figuren com a annexos d'aquesta ordre.  
Tercer  
La convocatòria de les ajudes, establerta en aquesta ordre amb caràcter general, es farà pel procediment anticipat, d'acord amb l'ordre del 26 de setembre de 1994 de la Conselleria d'Economia i Hisenda, per la qual cosa la concessió estarà condicionada a l'existència, en el pressupost de l'exercici següent, de crèdit prou i adient.  
Quart  
En tot allò que no estiga regulat en aquesta ordre, caldrà atenir-se al que es disposa en el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i en la Llei 3/1993, de 9 de desembre, Forestal de la Comunitat Valenciana.  
DISPOSICIÓ TRANSITÒRIA PER A 1997  
El termini per a presentar les sol·licituds per a 1997 serà d'un mes, comptador des de l'endemà de la publicació en el Diari Oficial de la Generalitat Valenciana d'aquesta ordre.  
DISPOSICIONS FINALS  
Primera  
Per al desplegament i l'execució del que es disposa en aquesta ordre, es faculta el director general de Desenvolupament Forestal de la Conselleria d'Agricultura i Medi Ambient perquè dicte les resolucions necessàries per a la seua aplicació.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del recurs esmentat requerirà la comunicació prèvia a la Conselleria d'Agricultura i Medi Ambient.  
Tot això de conformitat amb el que es preveu en els articles 57 i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
DISPOSICIÓ DEROGATÒRIA  
És derogada expressament l'Ordre del 4 de maig de 1995, de la conselleria de Medi Ambient (DOGV número 2.514, del 24.05.95).  
València, 28 de novembre de 1996  
La consellera d'Agricultura i Medi Ambient,  
MARIA ÀNGELS RAMÓN-LLIN I MARTÍNEZ  
ANNEX  
Bases per les quals es regula la convocatòria de subvencions destinades a fomentar accions de desenvolupament i aprofitament dels boscs en les zones rurals de la Comunitat Valenciana.  
Primera. Beneficiaris  
Podran ser beneficiaris d'aquestes ajudes els propietaris de terrenys forestals de titularitat pública o privada o els titulars de drets d'ús o gaudi de qualsevol naturalesa sobre aquests.  
Els propietaris de terrenys de titularitat privada podran autoritzar a entitats locals la utilització dels seus terrenys per als fins prevists en aquesta ordre. Aquesta autorització permetrà a les entitats locals ser beneficiàries de les línies d'ajuda que s'hi estableixen.  
Segona. Actuacions objecte de les ajudes  
Seran objecte d'ajudes les actuacions següents:  
1. Plans d'ordenació o aprofitament de muntanyes.  
2. Repoblacions per plantació amb les espècies assenyalades en l'annex B i en les comarques assenyalades en l'annex A.  
3. Neteja de matoll, aclarides i esporgades.  
4. Cultiu, esporgades, prevenció i tractament de malalties i plagues en masses formades per espècies de creixement ràpid.  
5. Projectes tècnics i visats quan calguen per als punts 2, 3 i 4.  
Tercera. Àmbit d'aplicació  
El règim d'ajudes està destinat a fomentar el desenvolupament i l'aprofitament dels boscs en zones rurals, en l'àmbit territorial de la Comunitat Valenciana, de conformitat amb el que s'estableix en el Reglament (CEE) 1.610/1989, de 29 de maig, del Consell; la Decisió de 14 de desembre de 1994, de la Comissió de les Comunitats Europees, relativa a la concessió d'una ajuda per al programa operatiu Agricultura i Desenvolupament Rural de la Regió de València, subprograma 2, Protecció i Conservació dels Recursos Naturals, i el Reial Decret 152/1996, de 2 de febrer (capítol II).  
Quarta. Quantia de les ajudes  
1 Import de les ajudes.  
1.1 L'import màxim de les ajudes, expressat en percentatge de l'import de la inversió, serà:  
- El 50 per cent en les actuacions assenyalades en els apartats 1, 2 i 5 de la base segona.  
- El 75 per cent de les actuacions assenyalades en els apartats 3 i 4 de la base segona, i en l'apartat 2 quan es tracte de reconstruir boscos afectats pels incendis forestals.  
1.2 Quan les ajudes estiguen incloses en un pla d'ordenació o aprofitament de la forest, als percentatges prevists per a les actuacions 2, 3 i 4 de la base segona se'ls sumarà uns altres cinc punts percentuals.  
2. Import de les inversions  
Els imports màxims de les inversions que poden ser objecte de les ajudes previstes en la base segona, tret que el pressupost aprovat siga inferior, i en aquest cas es prendrà aquest últim com a import màxim, seran els següents:  
2.1 Per als plans d'ordenació i aprofitament de l'apartat 1 de la base segona, les ajudes consistiran en una prima per hectàrea que dependrà de la superfície de la forest que s'haja d'ordenar, de conformitat amb l'escala següent, i un màxim de 2.500.000 pessetes:  
Pessetes per hectàrea  
Primeres 200 hectàrees 3.130  
De 201 a 400 hectàrees 2.610  
De 401 a 1.000 hectàrees 2.100  
Més de 1.000 hectàrees 1.600  
2.2 Per a la repoblació de muntanyes i plantacions de l'apartat 2 de la base segona:  
 Pessetes per hectàrea  
Espècies de creixement ràpid  
explotades en règim  
a curt termini 182.500  
Espècies del tipus II 375.000  
Espècies del tipus III 410.000  
Repoblació d'espais protegits amb  
espèciesdel tipus II i III d'acord  
amb el que es preveu en els  
corresponents plans d'ordenació  
dels recursos o rectors  
d'ús i gestió,si s'escau 500.000  
2.3 Feines de manteniment, tractament de plagues i altres. Apartats 3 i 4 de la base segona:  
2.3.1 Neteja de matoll, aclarides i esporgades: 208.600 pessetes per hectàrea.  
2.3.2 Cultiu, esporgades i tractament de malalties i plagues en masses formades per espècies de creixement ràpid: 100.000 pessetes per hectàrea.  
2.4 Projectes tècnics i visats: 290.000 pessetes per projecte.  
Cinquena. Sol·licituds i documentació  
1. Les sol·licituds es formalitzaran en instància degudament emplenada, segons model normalitzat, d'acord amb l'annex D.  
2. No s'admetrà més d'una sol·licitud a l'any per finca, entenent com a tal aquella que es considere una unitat de gestió. Constituiran una unitat de gestió l'agrupació de diverses finques d'un mateix propietari, amb escriptures distintes, sempre que siguen limítrofes. Dins la mateixa sol·licitud s'inclouran totes les activitats objecte d'ajuda per a la finca previstes en aquesta ordre.  
Aquestes subvencions són incompatibles amb qualsevol altra de la Conselleria d'Agricultura i Medi Ambient, i d'altres organismes públics amb la mateixa finalitat.  
3. Els interessats presentaran les sol·licituds en el Registre General de la Sotssecretaria d'Agricultura i Medi Ambient, situat en el carrer de l'Arquitecte Alfaro, 39; en els serveis territorials d'aquesta a:  
- Alacant, carrer de Churruca, 29. (96) 590 09 50  
- Castelló, carrer d'Herrero, 23. (964) 20 42 11  
- València, carrer de Gregorio Gea, 27. (96) 386 60 00  
O en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La tramitació correspondrà als serveis territorials de la província en què es trobe ubicada la finca.  
4. El termini de presentació d'instàncies serà entre l'1 i el 30 de novembre, tots dos inclosos, de l'any anterior per al que es sol·licite l'ajuda. Per a l'exercici de 1997 el termini serà l'expressat en la disposició transitòria per a 1997.  
5. L'admissió a tràmit d'una sol·licitud de subvenció no generarà cap compromís de concessió d'aquella.  
Les activitats previstes en la sol·licitud no podran començar fins la concessió de la subvenció. Els treballs iniciats amb anterioritat a aquesta aprovació no seran objecte de subvenció. En tot cas, en seran excloses les parts executades.  
6. La documentació que han de presentar els interessats juntament amb la instància per a sol·licitar les ajudes serà la següent:  
a) Documentació acreditativa de la identificació del sol·licitant:  
- Persones físiques: fotocòpia compulsada del Número d'Identificació Fiscal i Document Nacional d'Identitat (o DNI únicament amb lletra de control), per als nacionals, i per als d'altres països, fotocòpia de la targeta de resident.  
- Persones jurídiques o agrupació de persones físiques:   
\* Còpia compulsada de la targeta del Codi d'Identificació Fiscal.  
\* Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite i còpia de poders que acrediten la representació.  
\* Certificat de l'acta on conste l'acord de sol·licitar les ajudes i nomenament del representant de l'entitat per a efectuar-ne la gestió.  
\* Corporacions locals i altres entitats públiques: acord pres per l'òrgan competent pel qual s'aprova la sol·licitud de subvenció.  
b) Acreditació de complir els requisits per a ser beneficiari, d'acord amb la base primera:  
- Documents acreditatius de la propietat (escriptures, registres de la propietat,...).  
- En el cas d'autorització de propietari de titularitat privada a entitat local, caldrà presentar aquesta. A més, es presentarà un document acreditatiu o declaració jurada del titular dels terrenys de no haver sol·licitat la mateixa ajuda.  
c) Full de compromisos i programa d'actuació que garantisca l'execució de les obres d'acord amb el que es disposa en la base sisena, punt 3, d'aquesta ordre.  
d) Memòria valorada dels treballs que es realitzaran, que contindrà els apartats següents:  
- Descripció de la finca amb la localització en el plànol a escala 1:50.000 o inferior i plànol cadastral amb les parcel·les afectades amb la senyalització de les obres proposades o, si no n'hi ha, qualsevol altre que permeta identificar-les sense cap dubte.  
- Descripció dels treballs que es realitzaran i actuacions.  
- Pressupost desglossat  
- Per a inversions majors de 10 milions de pessetes o en repoblacions que igualen o superen les 50 hectàrees, abans de la resolució de l'expedient, es requerirà la presentació d'un projecte, firmat per un tècnic forestal competent i degudament visat pel col·legi oficial corresponent. Els projectes de forestació s'ajustaran a l'annex I de l'ordre del 16 de maig de 1996, de la Conselleria d'Agricultura i Medi Ambient, que aprova les directrius tècniques bàsiques per a les actuacions de forestació o repoblació forestal (DOGV núm. 2.780, de 28.06.96). Els qui en convocatòries anteriors hagen presentat aquest projecte i no hagen obtingut la subvenció corresponent a la totalitat del que es va sol·licitar, bastarà que presenten la fotocòpia d'aquest, amb indicació de la convocatòria en què es va presentar aquesta còpia, que haurà de ser compulsada per un funcionari de la Generalitat Valenciana.  
També es requerirà un projecte firmat per un tècnic forestal competent i degudament visat pel col·legi oficial corresponent, quan la suma de superfícies limítrofes d'un mateix propietari acollides a aquesta ordre en anys precedents i successius siga superior a 50 hectàrees.  
Quan l'objecte dels treballs siga exclusivament obra civil i es requerisca un projecte degudament visat pel col·legi oficial corresponent, serà firmat per un tècnic competent.  
Per als plans d'ordenació i aprofitament, es presentarà un índex del seu contingut firmat pel tècnic forestal competent que l'haja de redactar.  
En la memòria o projecte s'especificarà el tipus d'execució de les inversions i, en cas d'utilització de mà d'obra o maquinària pròpia, caldrà que estiga suficientment detallada en el pressupost de cada una de les actuacions.  
L'elecció d'espècie i mètode de plantació s'haurà d'incloure en la memòria de repoblació.  
g) Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent, segons model normalitzat.  
h) Si s'escau, certificació acreditativa d'estar al corrent de les obligacions tributàries i davant la Seguretat Social en finalitzar el termini de presentació de la sol.licitud, d'acord amb l'Ordre del 30 de maig de 1996, de la Conselleria d'Economia i Hisenda (DOGV 21.06.96), tret de les excepcions de l'article 3r.  
Sisena. Valoració i tràmit  
1. Les memòries i els projectes se sotmetran a informe de tècnics designats pel director dels serveis territorials de la Conselleria d'Agricultura i Medi Ambient, d'acord amb el que es preveu en l'article 46.3 del text refós de la Llei d'Hisenda Pública de la Generalitat Valenciana.  
2. La valoració dels expedients, la farà una comissió avaluadora en cada província, compostes pel director dels serveis territorials de la Conselleria d'Agricultura i Medi Ambient, el cap de la secció forestal corresponent o persones que els representen, un tècnic forestal d'aquesta i un funcionari de l'administració general, que farà de secretari, designats pel director territorial que pertoque.  
3. Per a la concessió de les ajudes tindran prioritat: en primer lloc, les muntanyes situades en les zones d'agricultura de muntanya i les de major risc d'erosió, segons el mapa dels estats erosius del Ministeri d'Agricultura, Pesca i Alimentació, els titulars dels quals siguen persones físiques o jurídiques de dret públic o privat i que no siguen gestionats per l'administració forestal; en segon lloc, les muntanyes gestionades per l'administració forestal.  
4. La proposta de resolució de concessió d'ajudes explicitarà, segons el calendari d'execució de les obres aprovat, la subvenció de capital que s'ha de resoldre a càrrec de l'anualitat corrent, a l'anualitat posterior o la part corresponent a cada una d'elles.  
5. Una vegada establerta la selecció i reflectida en la proposta d'adjudicació corresponent, les comissions avaluadores elevaran aquesta a la Direcció General de Desenvolupament Forestal.  
La selecció ressenyarà el objecte de la subvenció, la inversió màxima aprovada, el percentatge subvencionat i l'import de l'ajuda.  
6. Una vegada formalitzats els actes d'instrucció corresponents, el director general de Desenvolupament Forestal elevarà la proposta, que contindrà les sol·licituds elegides i l'import de les ajudes, els criteris aplicats i les sol·licituds desestimades, a la consellera d'Agricultura i Medi Ambient.  
7. La resolució definitiva dictada per la consellera serà publicada en el Diari Oficial de la Generalitat Valenciana.  
8. La sol·licitud es considerarà desestimada si la resolució no es produeix en el termini de tres mesos des de l'acabament del termini de presentació d'instàncies.  
9. Els beneficiaris de les subvencions podran renunciar expressament a aquestes en el termini de deu dies a partir de l'endemà de la publicació de la resolució de concessió.  
Setena. Obligacions dels beneficiaris  
Els beneficiaris de les subvencions hauran de:  
1. Estar al corrent de les seues obligacions tributàries i front a la Seguretat Social.  
2. Estar en la situació que legitima la concessió de la subvenció.  
3. Complir els requisits i les condicions que comporta la concessió o el gaudi de l'ajuda. L'incompliment d'una part, decaurà en els drets de les unitats no executades.  
4. El sotmetiment a les actuacions de control financer que corresponen a la Intervenció General en relació amb les subvencions i ajudes concedides.  
5. Comunicar, en qualsevol moment de la vigència de l'expedient, altres ajudes públiques sol·licitades o concedides per al mateix projecte.  
6. Fer constar en tota la informació o documentació pròpia de l'activitat que aquesta està subvencionada per la Conselleria d'Agricultura i Medi Ambient.  
7. Les noves plantacions hauran de complir els requisits tècnics i de densitat d'arbrat especificats en l'annex C d'aquestes bases. Així mateix, tot el material vegetal utilitzat haurà de procedir de vivers oficialment autoritzats i complir, si s'escau, el que s'estableix en l'Ordre de 21 de gener de 1989, del Ministeri d'Agricultura, Pesca i Alimentació.  
8. En el cas d'abandó, incendi o destrucció de la plantació per qualsevol causa, se suspendran totes les ajudes pendents, fins que es restaure la superfície abandonada o destruïda, totalment o parcialment, sense perjudici dels compromisos adquirits i de les responsabilitats que se'n deriven.  
9. La repoblació de superfícies acollides a les ajudes d'aquesta ordre haurà de mantenir una distància mínima de tres metres per a espècies coníferes o resinoses i de quatre metres, per a espècies de frondoses, entre les masses repoblades i els camps de cultiu limítrofs.  
10. En els paratges naturals caldrà tenir en compte les directrius dels plans d'ús i gestió d'aquests o la normativa equivalent, i caldrà per a l'aprovació de l'expedient un dictamen favorable de la direcció general de Medi Natural, que serà sol·licitat per la comissió avaluadora corresponent.  
11. Les repoblacions hauran de consolidar una densitat de plantes vives, referides a la densitat de plantes aprovades en la resolució, de:  
- 50% al primer any de plantació;  
- 60% al segon any;  
- 70% al tercer any;  
- 75% al quart any;  
- 80% al cinquè any.  
12. Les superfícies repoblades en l'àmbit d'aquesta disposició no podran dedicar-se a pasturatge durant els anys en què aquesta pràctica puga danyar les noves plantacions, d'acord amb el que a aquest efecte determine la Conselleria d'Agricultura i Medi Ambient.  
13. El termini màxim d'execució d'aquelles es fins el 15 de novembre de l'any per al que es sol·licita l'ajuda. No obstant l'anterior, la resolució d'adjudicació assenyalarà el termini d'execució per a cada sol·licitud, que podrà ser inferior. Si s'escau, s'aplicarà allò que s'estipula en la base novena, punt 1.e. Igualment podrà concedir-se pròrroga, per motius justificats, a petició dels interessats.  
14. Caldrà complir l'Ordre de 20 de desembre de 1985, de la Conselleria d'Agricultura i Pesca, sobre protecció d'espècies endèmiques o amenaçades, quan s'utilitzen espècies incloses en els seus annexos.  
Vuitena. Justificació de les actuacions que es realitzaran  
Es podrà fer acomptes a les entitats locals, a petició seus. d'acord amb la normativa legal.  
S'estableixen com a normes específiques per a la justificació d'aquestes subvencions les següents:  
1. Una vegada efectuades les obres objecte d'auxili en cada anualitat, l'interessat haurà de comunicar-ho per escrit als serveis territorials de la província en què es trobe la finca.  
2. De les obres i els drets d'ajuda, un tècnic de la Conselleria d'Agricultura i Medi Ambient en certificarà el compliment de les condicions i els requisits tècnics, sanitaris i de densitat que han de reunir les inversions per a la concessió de les ajudes. Amb aquesta finalitat, es podran fer, mitjançant un mostratge, els controls de qualitat necessaris anteriors a la certificació.  
3. Per les ajudes regulades per aquesta ordre, la justificació de les inversions es realitzarà amb els següents criteris:  
a) Amb caràcter general, mitjançant la presentació de factures amb el seu justificant de pagament o document acreditatiu del mateix referent a totes les despeses efectuades d'acord amb el programa subvencionat. En cap cas pot ser objecte de subvenció l'Impost sobre el Valor Afegit recuperable pel beneficiari.  
b) La despesa de la ma d'obra fixa o assalariada s'acreditarà documentalment mitjançant una fotocòpia de la nòmina o factura signades pels treballadors.  
c) Cas de la ma d'obra pròpia, en entendre com tal la del titular i la dels membres majors d'edat de la unitat familiar inclosos a la cartilla de la seguretat social o la d'autònoms, s'acompanyarà certificació de tècnic de la conselleria de les despeses fetes. El preu unitari màxim justificable de la ma d'obra pròpia serà de 4.574 pessetes per jornal.  
d) En el cas d'utilització de maquinària pròpia, un certificat d'un tècnic de la conselleria de les despeses imputades a aquest concepte, acompanyat d'una fotocòpia compulsada del rebut de pagament de l'impost de circulació referit a l'últim període impositiu o, en cas que no estiga subjecte a aquest impost, una còpia acarada d'un document acreditatiu de la propietat. El preu de la maquinària pròpia serà el següent:  
Uds Descripció del concepte Preu simple de la partida  
 Maquinària (sense mà d'obra) PTA/hora  
H Tractor rodes 31/70 CV 2.000  
H Tractor rodes 71/100 CV 2.500  
H Tractor rodes 101/130 CV 3.000  
H Tractor bandes 31/70 CV 3.000  
H Tractor bandes 71/100 CV 3.750  
H Tractor bandes 101/130 CV 4.500  
H Motocultor 375  
H Remolc de capacitat 3 Tm 90  
H Remolc de capacitat 5 Tm 130  
H Remolc de capacitat 10 Tm 190  
H Motoserra 274  
H Motodesbrossadora 274  
H Aclotadora 587  
H Podadora 850  
H Plantadora 858  
Els preus esmentats als apartats c i d podran actualitzar-se per ordre de la Conselleria d'Agricultura i Medi Ambient.  
e) Les entitats locals hauran de presentar un certificat del responsable de la intervenció de totes les despeses, afegint-li còpies autentificades dels documents suport (factures, nòmines,...) junt amb els justificants del seu pagament. Les certificacions d'obra es justificaran d'acord amb l'article 47.bis.1.d del text refós de la Llei d'Hisenda Pública de la Generalitat Valenciana.  
Si les obres han estat realitzades per l'administració, conformement a l'article 153 de la Llei de Contractes de les Administracions Públiques, s'acreditaran els costos i costes de l'execució.  
Novena. Reintegrament de quantitats  
1. D'acord amb el que s'estableix en l'article 47.9 del text refós de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència de l'interés de demora des del moment del pagament de l'ajuda en els casos següents:  
a) Incompliment de l'obligació de justificació.  
b) Obtenir la subvenció sense reunir les condicions que s'hi requereixen.  
c) Incompliment de la finalitat per a la qual es va concedir la subvenció.  
d) Incompliment de les condicions imposades als beneficiaris amb motiu de la concessió de la subvenció.  
e) L'incompliment de l'execució de les obres en els terminis prevists comportarà, si s'escau, el reintegrament de les ajudes rebudes i l'anul·lació de les ajudes pendents de percebre després de la tramitació de l'expedient contradictori oportú.  
2. Igualment, en el supòsit que l'import de la subvenció, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que s'haja de desenvolupar, procedirà el reintegrament de l'excés obtingut sobre el cost de l'activitat desenvolupada, quan la subvenció principal siga de la Generalitat Valenciana.  
ANNEX A  
Espècies recomanades per comarques  
En tota la Comunitat Valenciana l'espècie de creixement ràpid explotada en règim a curt termini, amb aprofitament per a fusta inferior als 18 anys, serà el xop híbrid Populus x euramericana i els seus clons, aprovats segons l'Ordre de 24 de juny de 1992, del Ministeri d'Agricultura, Pesca i Alimentació.  
ALACANT  
26. El Comtat  
Tipus 2. Pinus halepensis, Pinus pinaster, Pinus pinea, Acer opalus ssp granatense, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex.  
Tipus 3. Arbutus unedo, Taxus baccata.  
27. L'Alcoià  
Tipus 2.Pinus halepensis, Pinus pinaster, Pinus pinea, Acer opalus ssp granatense, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea, Taxus baccata.  
28. L'Alt Vinalopó  
Tipus 2. Pinus halepensis, Pinus pinaster, Pinus pinea, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea, Tetraclinis articulata.  
29. El Vinalopó Mitjà  
Tipus 2. Pinus halepensis, Pinus pinaster, Pinus pinea, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea, Tetraclinis articulata.  
30. La Marina Alta  
Tipus 2. Pinus halepensis, Pinus pinaster, Pinus pinea, Acer opalus ssp granatense, Chamaerops humilis, Fraxinus ornus, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex.  
Tipus 3. Arbutus unedo, Juniperus phoenicea.   
31. La Marina Baixa  
Tipus 2. Pinus halepensis, Pinus pinaster, Pinus pinea, Chamaerops humilis, Fraxinus ornus, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex.  
Tipus 3. Arbutus unedo, Juniperus phoenicea.   
32. L'Alacantí  
Tipus 2. Pinus halepensis, Pinus pinea, Chamaerops humilis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex.  
Tipus 3. Arbutus unedo, Juniperus phoenicea, Tetraclinis articulata.  
33. El Baix Vinalopó  
Tipus 2. Pinus halepensis, Pinus pinea, Chamaerops humilis, Juniperus oxycedrus, Quercus coccifera.   
Tipus 3. Juniperus phoenicea, Tetraclinis articulata.  
34. El Baix Segura  
Tipus 2. Pinus halepensis, Pinus pinea. Chamaerops humilis, Pistacia lentiscus, Quercus coccifera.  
Tipus 3. Tetraclinis articulata.  
CASTELLÓ  
01. Els Ports  
Tipus 2. Pinus halepensis, Pinus nigra, Pinus sylvestris. Acer campestre, Acer monspessulanum, Acer opalus, Fraxinus angustifolia, Juglans sp., Juniperus Communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex.  
Tipus 3. Arbutus unedo, Ilex aquifolium, Juniperus phoenicea, Juniperus thurifera, Taxus baccata.  
02. L'Alt Maestrat  
Tipus 2. Pinus halepensis, Pinus nigra, Pinus sylvestris. Acer campestre, Acer monspessulanum, Acer opalus, Fraxinus angustifolia, Juglans sp., Juniperus Communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex.  
Tipus 3. Arbutus unedo, Ilex aquifolium, Juniperus phoenicea, Juniperus thurifera, Taxus baccata.  
03. El Baix Maestrat  
Tipus 2. Pinus halepensis, Pinus nigra, Pinus pinea, Pinus sylvestris, Acer monspessulanum, Acer opalus, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
04. L'Alcalatén  
Tipus 2. Pinus halepensis, Pinus nigra, Pinus pinea, Pinus sylvestris, Acer campestre, Acer monspessulanum, Acer opalus, Chamaerops humilis, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex.  
Tipus 3. Arbutus unedo, Ilex aquifolium, Juniperus phoenicea, Juniperus thurifera.  
05. La Plana Alta  
Tipus 2. Pinus halepensis, Pinus pinaster, Pinus pinea, Chamaerops humilis, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Quercus suber.  
Tipus 3. Arbutus unedo.  
06. La Plana Baixa  
Tipus 2. Pinus halepensis, Pinus pinaster, Pinus pinea, Chamaerops humilis, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Quercus suber.  
Tipus 3. Arbutus unedo.  
07. L'Alt Palància  
Tipus 2. Pinus halepensis, Pinus nigra, Pinus pinaster, Pinus sylvestris, Acer monspessulanum, Acer opalus, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Quercus suber.  
Tipus 3. Arbutus unedo, Ilex aquifolium, Juniperus phoenicea, Juniperus thurifera.  
08. L'Alt Millars  
Tipus 2. Pinus halepensis, Pinus nigra, Pinus pinaster, Pinus sylvestris, Acer monspessulanum, Acer opalus, Fraxinus angustifolia, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex.  
Tipus 3. Arbutus unedo, Ilex aquifolium, Juniperus phoenicea, Juniperus thurifera, Taxus baccata.  
VALÈNCIA  
09. El Racó d'Ademús  
Tipus 2. Pinus halepensis, Pinus nigra, Pinus sylvestris, Acer opalus ssp granatense, Acer monspessulanus, Fraxinus angustifolia, Juglans sp., Juniperus communis, Juniperus oxycedrus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
10. Els Serrans  
Tipus 2. Pinus halepensis, Pinus nigra, Pinus sylvestris. Acer opalus ssp granatense, Acer monspessulanus, Fraxinus angustifolia, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
11. El Camp de Túria  
Tipus 2. Pinus halepensis, Pinus pinea, Pinus pinaster, Chamaerops humilis, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex.  
Tipus 3. Arbutus unedo, Juniperus phoenicea.  
12. El Camp de Morvedre  
Tipus 2. Pinus halepensis, Pinus pinaster, Pinus pinea, Chamaerops humilis, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex.  
Tipus 3. Arbutus unedo, Juniperus phoenicea.  
13, 14, 15, 16. L'Horta Nord, Oest, Sud i València  
Tipus 2. Pinus halepensis, Pinus pinea, Pinus pinaster, Chamaerops humilis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex.  
Tipus 3. Arbutus unedo, Juniperus phoenicea.  
17. La Plana d'Utiel-Requena  
Tipus 2. Pinus halepensis, Pinus pinaster, Pinus pinea, Pinus nigra. Acer opalus, Acer monspessulanum, Fraxinus angustifolia, Fraxinus ornus, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
18 . La Foia de Bunyol  
Tipus 2. Pinus halepensis, Pinus pinaster, Pinus pinea, Pinus nigra, Acer monspessulanum, Acer opalus, Chamaerops humilis, Fraxinus angustifolia, Fraxinus ornus, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
19. La Vall d'Aiora  
Tipus 2. Pinus halepensis, Pinus pinaster, Pinus pinea, Pinus nigra. Acer monspessulanum, Acer opalus, Fraxinus angustifolia, Fraxinus ornus, Juglans sp., Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Juniperus oxycedrus, Rhamnus frangula.  
Tipus 3. Arbutus unedo, Juniperus phoenicea, Juniperus thurifera.  
20. La Ribera Alta  
Tipus 2. Pinus halepensis, Pinus pinea, P. pinaster, Acer opalus ssp granatense, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex.  
Tipus 3. Arbutus unedo, Juniperus phoenicea.  
21. La Ribera Baixa  
Tipus 2. Pinus halepensis, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex.  
Tipus 3. Arbutus unedo, Juniperus phoenicea.  
22. La Canal de Navarrés  
Tipus 2. Pinus halepensis, Pinus pinaster, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea.  
23. La Costera   
Tipus 2. Pinus halepensis, Pinus pinaster, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea.  
24. La Vall d'Albaida  
Tipus 2. Pinus halepensis, Pinus pinaster, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex.  
Tipus 3. Arbutus unedo, Juniperus phoenicea.  
25. La Safor  
Tipus 2. Pinus halepensis, Pinus pinaster, Pinus pinea, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex.  
Tipus 3. Arbutus unedo, Juniperus phoenicea.  
ANNEX B  
Espècies considerades  
Tipus 2  
Espècies la plantació de les quals tinga com a finalitat principal la restauració o la creació d'ecosistemes forestals permanents:  
Noms vulgars Noms científics  
Pi roig Pinus silvestris L.  
Pi d'Àustria Pinus nigra Arn., Fº hispanica  
Pi de fulla Pinus pinaster Ait.  
Pi pinyer Pinus pinea L.  
Pi blanc Pinus halepensis Mill.  
Àlber, xop Populus sp.  
Roure de fulla petita Quercus faginea Lamk.  
Alzina surera Quercus suber L.  
Alzina Quercus ilex L.  
Garric Quercus coccifera L.  
Aurons Acer opalus Mill.  
 Acer monspessulanum L.  
 Acer campestre L.  
Freixe Fraxinus ornus L.  
 Fraxinus angustifolia Vahl  
Llentiscle Pistacia lentiscus L.  
Noguerola Pistacia terebinthus L.  
Ginebre Juniperus oxycedrus L.  
 Juniperus communis L.  
Margalló Chamaerops humilis L.  
Noguera i varietats Juglans sp.  
Tipus 3  
Espècies arbòries i arbustives d'interés particular en certes zones per motius de producció de fustes valuoses, endemismes, perill d'extinció, etc.  
Noms vulgars Noms científics  
Araar Tetraclinis articulata Masters  
Savines Juniperus phoenicea L.  
 Juniperus thurifera L.  
Teix Taxus baccata L.  
Grèvol Ilex aquifolium L.  
Arboç Arbutus unedo L.  
Notes  
- Quan es tracte d'espècies arbustives, només se n'admetrà un 70 per cent i el 30 per cent restant hauran de ser arbòries.  
- S'admetran altres espècies no incloses en aquest annex, fins un 30 per cent, si es justifiquen adequadament.  
ANNEX C  
facsimil  
b) Preparació del terreny  
A fi d'evitar processos erosius i segons el pendent del terreny, s'haurà de preparar aquest com s'indica:  
- Plantació:  
1) Aclotament mecànic. Indiferent al pendent  
indiferent a la pedregositat  
2) Subsolatge lineal. Pendent <= 30%  
profunditat sòl   
= 60 cm.  
pedregositat limitant  
sense aixecar grans pedres.  
3) Aclotament manual. Indiferent al pendent  
profunditat sòl   
= 40 cm.  
pedregositat mitjana o nul.la  
4) Caselles raspades. Indiferent al pendent  
profunditat sòl   
= 30 cm.  
pedregositat limitant  
5) Feixa manual. Indiferent al pendent  
profunditat sòl   
= 30 cm.  
Indiferent a la pedregositat  
dimensions: amplària màxima 0,8 m.  
6) Feixa mecanitzada. Indiferent al pendent  
profunditat sòl   
= 30 cm.  
Indiferent a la pedregositat  
dimensions: amplària màxima 0,8 m.  
c) Qualitat de la planta  
S'haurà de justificar en la factura la procedència de la llavor utilitzada per a la producció de la planta o per la sembra directa.  
Les condicions tècniques de les plantes s'ajustaran a l'annex II de l'ordre de 16 de maig de 1996, de la Conselleria d'Agricultura i Medi Ambient aprovant les directrius tècniques bàsiques per a les actuacions de forestació o repoblació forestal (DOGV núm. 2.780, de 28.06.96).  
ANNEX D  
Model d'instància